# metadata.dc.description.abstract[].value
El paper és, sens dubte, un dels invents més antics i més transcendentals de la història humana i, a pesar de tot és, també, un dels que més ha perdurat. Encara que per si mateix no es pot considerar com un medicament, en els antics formularis i farmacopees s'hi troba un gran nombre de preparats amb el nom de "paper" seguit
d'una colla d'adjectius indicadors de la seva pretesa acció terapèutica: epispàstic, antisèptic, fumigatori, estomacal, antireumàtic, vesicatori, balsàmic, azotat, antiasmàtic, etc. o bé especificant el principi actiu que se li havia incorporat, ja sigui impregnant-ne la seva estructura o enganxant-li a sobre les pólvores amb alguna mena d'adhesiu o pega. S'usaven, bàsicament, de dues maneres: aplicant-los directament sobre la pell -és el cas dels sinapismes o pegats- o bé cremant-los, inhalant-ne el fum, -en els d'efectes antiasmàtics i balsàmics-, o deixant que actués omplint un determinat espai, en els d'acció insecticida o antisèptica.

# metadata.dc.rights[].value
cc-by-nc-nd (c) Figuerola i Pujol, Iris Abril et al., 2011

# metadata.dc.source[].value
El medicament del mes (Museu de la Farmàcia Catalana)